als_Latn dik_Latn sag_Latn
Asport – Skuadra nga periferia e Prishtinës arriti një fitore me peshë të madhe në ndeshjen e javës së 19-të të Superligës së Kosovës, pasi mundi me rezultatin minimal Dritën. Ekipi i drejtuar nga Synaj Keçi u mjaftua me golin e Fillim Guraziut në minutën e 5 të pjesës së dytë, duke e ruajtur rezultatin deri në fundin e takimit. Ndeshja nisi me një ritëm të lartë nga skuadra vendase që e kërkoi portën kundërshtare disa herë, por rezultati u zhbllokua vetëm në pjesën e dytë. Pas golit të shënuar nga Guraziu, miqtë nga Gjilani e rritën presionin, madje në minutat e fundit pretenduan edhe për një 11-metërsh por 90 minutat u mbyllën në favor të vendasve që ngjitën kështu në kuotën e 21 pikëve, 5 më pak se Drita.
Pavarësisht këtij suksesi, Hajvalia mbetet në vendin e 10 të klasifikimit duke barazuar Trepçën, ndërsa Drita mban vendin e gjashtë, shumë larg zonës së ftohtë.Në ndeshjet e tjera të kësaj fundjave, sfida më e nxehtë është ajo mes Llamkos Kosovës dhe Prishtinës. Vendasit kryesojnë bindshëm kampionatin me 40 pikë, 10 më shumë se kryeqytetasit të cilët janë edhe kampionët në fuqi të Raifaisen Superliga e Kosovës.
/supersport/
You must be logged in to post a comment Login
als_Latn als_Latn lmo_Latn eng_Latn